Diari Oficial de la Generalitat Valenciana


Sumari del DOGV 3641, del 09-12-1999 (1999/10639)

ACORD de 23 de novembre de 1999, del Govern Valencià, pel qual s'autoritza determinada transferència de crèdit del capítol II al IV en el programa 714.60 Qualitat Agroalimentària, per a incrementar la dotació de la línia nominativa distribuïda 1766, per import de 62.704.012 de pessetes (expedients 12.006/1999-041 i 12.031/1999-246).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3641

Data del DOGV
:   09-12-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/10526


Organisme emissor
:   Conselleria d'Economia i Hisenda

Tipus de document
:   Acord

ACORD de 23 de novembre de 1999, del Govern Valencià, pel qual s'autoritza determinada transferència de crèdit del capítol II al IV en el programa 714.60 Qualitat Agroalimentària, per a incrementar la dotació de la línia nominativa distribuïda 1766, per import de 52.545.068 de pessetes (expedients 12.006/1999-041 i 12.031/1999-246). [1999/X10277]
  
El Govern Valencià, en la reunió del dia 23 de novembre de 1999, adoptà l'acord següent:
  
L'Institut de Qualitat Agroalimentària de la Comunitat Valenciana, com a responsable de la gestió del programa pressupostari Qualitat Agroalimentària, els objectius del qual són la promoció de fruites, hortalisses i altres productes agroalimentaris de la Comunitat Valenciana, així com el suport a la posada en marxa de tècniques i estratègies de màrqueting agroalimentari, considera oportú participar en una campanya de xoc prevista pels consells reguladors de denominació d'origen Raïm de Taula Embossada del Vinalopó, Caqui de la Ribera del Xúquer i la Nespra de Callosa d'En Sarrià, dins del seu pla de promoció, divulgació i posicionament en els mercats. Al mateix temps, el Consell Regulador d'Indicació Geogràfica Protegida Cítrics Valencians necessita la implantació d'un complex sistema de gestió i control que garantisca la qualitat dels productes protegits i s'estima necessari finançar aquestes activitats. Atés que la consignació pressupostària de la línia 1766 que finança les despeses de personal i funcionament dels consells reguladors de Denominació d'Origen, Específica, Indicació Geogràfica i el Comitè d'Agricultura Ecològica, resulta insuficient per a dur a terme aquestes actuacions, s'ha proposat transferir crèdit del capítol II d'aquest mateix programa pressupostari, per un import de 97 milions de pessetes.
  
En virtut del que estableixen els articles 17 i 18.e) de la Llei 11/1998, de 29 de desembre, de Pressupostos de la Generalitat Valenciana per a 1999, a proposta del conseller d'Economia i Hisenda, el Govern Valencià
  
ACORDA
  
Primer
  
Autoritzar la minoració de crèdit en l'aplicació 81.89.884.11.2 per import de 38.520.884 de pessetes.
  
Segon
  
Autoritzar l'augment de crèdit en l'aplicació pressupostària 94.58.227.70.9 per import de 99.211.278 de pessetes.
  
Tercer
  
Autoritzar la modificació de l'annex de transferències corrents del programa pressupostari 714.60 Qualitat Agroalimentària, en la línia de subvenció i per l'import que s'indica a continuació:
  
Quart
  
Autoritzar l'afectació dels crèdits derivats de l'autorització de l'apartat 2n als beneficiaris següents de la línia de subvenció 1766: Consell Regulador de DO Raïm de Taula Embossada del Vinalopó per import de 35 milions de pessetes, Consell Regulador DO Caqui de la Ribera del Xúquer per import de 30 milions de pessetes, Consell Regulador DO Nespres de Callosa d'En Sarrià per 10 milions de pessetes, i Consell Regulador d'Indicació Geogràfica Protegida Cítrics Valencians per 22 milions de pessetes, la relació de beneficiaris actualitzada de la qual queda establida en l'annex.
  
València, 23 de novembre de 1999
  
El conseller secretari del Govern Valencià, en funcions,
  
JOSÉ LUIS OLIVAS MARTÍNEZ